Diari Oficial de la Generalitat Valenciana


Sumari del DOGV 4531, del 26-06-2003 (2003/7409)

Notificación de la resolució del cap del Servei d'Explotació i Conservació de Ports de 8 de maig de 2003, sobre baixa com a embarcació base en els amarraments d'ús públic del port de Dénia de la embarcación de nombre Willy Wuff, matrícula 34635-A, a Gunter Franz.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7409


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificación de la resolució del cap del Servei d'Explotació i Conservació de Ports de 8 de maig de 2003, sobre baixa com a embarcació base en els amarraments d'ús públic del port de Dénia de la embarcación de nombre Willy Wuff, matrícula 34501-A, a Gunter Franz. [2003/7409]
  
No havent pogut notificar al senyor Gunter Franz, en el domicili conegut per esta administració, la Resolució del cap del Servici d'Explotació i Conservació de Ports, de 8 de maig de 2003. D'acord amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, es fa públic el text íntegre de la citada resolució perquè el present anunci servisca de notificació de l'anterior.
  
?Consta a esta administració la falta de pagament en període voluntari de les tarifes portuàries per servicis prestats a l'embarcació referida.
  
Atés el que establix l'article 6.b de la vigent Llei 1/1999 de la Generalitat Valenciana de Tarifes Portuàries, de 31 de març, en el sentit que la falta de pagament en període voluntari de les tarifes portuàries per servicis la utilització dels quals hagen sigut autoritzats faculta l'administració per a suspendre el servici, retirar, immobilitzar o posar en sec l'embarcació, tallar el subministrament i adoptar qualsevol altra mesura derivada de l'aplicació de la normativa d'explotació, amb la notificació prèvia a l'interessat.
  
Atés el que establix l'article 14.9 de les vigents ?Normes per a l'assignació de llocs d'amarrament de titularitat pública per a embarcacions esportives en els ports de gestió directa de la Generalitat Valenciana?, publicades en el DOGV núm. 4209, del dimecres 13 de març de 2002, aprovades per Decret 37/2002, de 5 de març, del Govern Valencià en el sentit que la baixa en l'assignació d'amarrament es produirà per falta d'atenció en el pagament de les tarifes portuàries en el període de pagament voluntari.
  
Fent ús de les facultats conferides per la Resolució de 23 de setembre de 2002, del director del Centre de Desenvolupament Marítim, publicada en el DOGV núm. 4352, de 8 d'octubre de 2002, sobre delegació d'atribucions en matèria d'assignació d'atracada d'embarcacions esportives, resolc:
  
La baixa com a embarcació base en els amarraments d'ús públic del port de Dénia amb efectes des del 31 de desembre de 2002 de l'embarcació de nom Willy Wuff, matrícula 34426-A, i ordenar la retirada d'esta de les instal·lacions portuàries de Dénia.
  
Si no és retirada l'embarcació, es procedirà a l'execució subsidiària per a la seua retirada i extracció, d'acord amb el que establix l'article 6.b de la Llei 1/1999, de 31 de març, de la Generalitat Valenciana, de Tarifes i els articles 95, 96, i 98 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i serà a càrrec seu tant les despeses ocasionades per l'embarcació fins a la data com les generades per les operacions mencionades.
  
La present resolució s'adopta per delegació, la qual cosa es fa constar de conformitat amb l'article 13.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Esta resolució no esgota la via administrativa i en contra es pot interposar recurs d'alçada davant del conseller d'Obres Públiques, Urbanisme i Transports en el termini d'un mes, comptador des de la data de notificació de la present, sense perjuí de la utilització de qualsevol recurs que s'estime oportú.-